OpenLLM-France/wikimedia huggingface dataset:
# Alejandro Sanz

Alejandro Sanz, benetako izenez Alejandro Sánchez Pizarro (Madril, Espainia, 1968ko abenduaren 18a - ) musikari, musikagile eta abeslari espainiarra da.

## Biografia

María Pizarro eta Jesús Sánchezen seme txikiena da. Madrilgo Moratalaz auzokoa da. Bere aitak eragin handia izan zuen musikan Alejandrorentzako. Gaztetan, hainbat taldetan parte hartu zuen, baina bere ibilbide musikala ez zen hasi 1980ko hamarkadaren bukaera arte, Los chulos son pa´ cuidarlos diskoarekin eta Alejandro Magno izenarekin, baina ez zuen zorterik izan.
1991an, Warner diskoetxearekin sinatu eta Viviendo deprisa diskoa atera zuen hamar abestirekin. Horien artean Los dos cogidos de la mano, Pisando fuerte eta Se le apagó la luz abestiak.
1993an bere bigarren diskoa, Si tu me miras, Londresen grabatu zuen. Miguel Ángel Arenas ekoizleak parte hartu zuen lehen diskoan bezalaxe. Diskoak arrakasta handia izan zuenez, 1994an akustiko berezi bat egin zuen, Viviendo deprisa eta Si tu me miras diskotik bost abesti bana hartuz.
1995ean, La fuerza del corazón singlearekin beste herrialdeetan ezaguna egin zen eta Alejandro Sanz 3 diskoak 1.800.000 ale saldu zituen.
1997an Mas diskoarekin, Corazón partío abestiarekin 70 aste egon zen abesti hoberena bezala, munduan 7.300.000 disko salduz.
1998an Malú abeslariari babesa eman zion eta Aprendiz abestia idatzi zion. Malúk 400.000 kopia saldu zituen.
2001an, The Corrs taldearekin lan egin zuen Me iré abestia ingelesez grabatzeko (The hardest) eta The Corrs abestiaren One Night gazteleraz grabatzeko (Una noche).
2003an No es lo mismo atera zuen kalera. 2005ean Shakirarekin lan egin zuen eta arrakasta handia izan zuen. Horregatik, MTV Music Awardsen galaren hasieran abestu zuen.

## Kanpo estekak

* Alejandro Sanz en webgune ofiziala
* www.AlejandroSanz.ws
* Datuak: Q276170
* Multimedia: Alejandro Sanz / Q276170
# AIX

AIX (Advanced Interactive eXecutive) izena hartzen dute IBM etxeak bere ordenagailu-sistemen hainbat plataformatarako saldutako sistema eragile jabedunen multzoek. Sistema hauek UNIX System Vn oinarritzen dira, 4.3BSDrekin bateragarriak diren komando- eta programazio interfaze-hedapenekin.
AIX 32-biteko edo 64-biteko IBM POWER edo PowerPC PUZetan dabil (bertsioen arabera) eta gehienez RAM memoriako 32 terabyte helbidera ditzake. JFS fitxategi-sistema erabilita (bere 2. bertsioan, edo JFS2), 4 petabyteko tamainako partizioak eta fitxategiak onartzen ditu.

## Kanpo estekak

* AIX eta UNIX developerWorks gunea
* AIX Foroa
* AIX erabiltzaile-taldeak
* AIX 5.3 bertsioaren dokumentazioa
* AIX 6.1 bertsioaren informaziogunea
* AIX 6.1 bertsioaren gainbegirada
* AIX Wikia
* IBMren AIX gunea
# AKNS sistema

Matematikan AKNS sistema ekuazio diferentzial partzial sistema integragarri bat da. Mark J. Ablowitz, David J. Kaup, Alan C. Newell eta Harvey Segur matematikariek aurkeztu eta izendatu zuten 1974an.

## Definizioa

AKNS sistema bi ekuazio diferentzial partzial pare bat da, bi aldagaiez (t eta x) osatutako p eta q funtzio konplexuetarako:
    $p_{t}=+ip^{2}q-{\frac {i}{2}}p_{xx}$
    $q_{t}=-iq^{2}p+{\frac {i}{2}}q_{xx}$
Baldin eta p eta q konjokatu konplexuak badira, orduan Schrödingerren ekuazio ez-lineala laburtzen du.

## Ikus, gainera

* Huygens-Fresnelen printzipioa

## Kanpo estekak

* Datuak: Q16002310
# AIEE

AIEE izenarekin honako artikulu hauek aurki daitezke:
* Ikatz eta Altzairuaren Europako Erkidegoa, Europa mailako erakundea.
* Antiinflamatorio ez esteroideoa, antiinflamatorio, analgesiko eta antipiretikoak diren sendagaien taldea.
# AIESEC

AIESEC irabazi-asmorik gabeko erakunde globala da, eta mundu osoko 18-30 urteko gazteek osatzen dute.
Kideek, batez ere, gai globaletan interesa dute, hala nola garapen iraunkorreko helburuetan, eta bakea hiru zutaberen arabera erdietsierdietsi nahinahi dute: kulturartekotasuna, lidergoa eta garapen profesionala.
AIESECen, gazteek beren gaitasunak garatzen dituzte kideen barne-programen, lidergoaren eta trukearen bidez. Quebecen (Kanada) du bulego nagusia, Montrealen. Gaur egun, AIESECen nazioarteko sareak 150.000 kide baino gehiago ditu 120 herrialde eta lurraldetan. Munduko gazteen nazioarteko erakunderik handiena da, NBEk onartua. Mundu osoko 2.400 bat unibertsitatetan parte hartzen du, 30.000 lidergo-esperientzia baino gehiago eskaintzen dizkie kideei, eta gazteak bidaltzen ditu urtean 20.000 nazioarteko truketan.AIESECek mundu osoan elkartutako 4.000 erakunde baino gehiagoren laguntza jasotzen du, gazteen garapenari eta hazkunde pertsonalaren bila dabiltzan talentudun pertsonei laguntzeko.

## AIESECen munduko sarea

| Afrika | Amerika | Asia-Pazifikoa |
| Botsuana | Argentina | Afganistan |
| Burkina Faso | Bolivia | Australia |
| Kamerun | Brasil | Bangladea |
| Boli Kosta | Kanada | Txinako esk. |
| Egipto | Txile | Hong Kong |
| Ghana | Kolonbia | India |
| Kenya | Costa Rica | Indonesia |
| Liberia | Dominikar Errepublika | Japonia |
| Maroko | Ekuatorea | Korea |
| Mozambike | El Salvador | Malaysia |
| Nigeria | Guatemala | Zeelanda Berria |
| Senegal | Mexiko | Pakistan |
| Hegoafrika | Panama | Filipinak |
| Togoa | Peru | Singapur |
| Tunisia | Puerto Rico | Sri Lanka |
| Uganda | Estatu Batuak | Taiwan |
| Zimbaue | Uruguai | Thailandia |
| | Venezuela | Arabiar Emirerri Batuak |
| | Nikaragua | |
| | Paraguai | |
| Europa |||
| Alemania | Finlandia | Moldavia |
| Armenia | Frantzia | Herbehereak |
| Austria | Grezia | Norvegia |
| Azerbaijan | Georgia | Polonia |
| Belgika | Hungaria | Portugal |
| Herzegovina | Irlanda | Erresuma Batua |
| Bulgaria | Islandia | Errumania |
| Kroazia | Italia | Errusia |
| Txekiar Errepublika | Kazakhstan | Serbia eta Montenegro |
| Danimarka | Kirgizistan | Suedia |
| Eslovakia | Letonia | Suitza |
| Eslovenia | Lituania | Tayikistan |
| Espainia | Mazedonia | Turkia |
| Estonia | Malta | Ukraina |

## Erreferentziak

* ↑ «AIESEC» AIESEC web site 2010-05.
* ↑ «AIESEC» AIESEC web site (AIESEC).
* Datuak: Q191866
* Multimedia: AIESEC / Q191866
# ALBA (musika taldea)

ALBA 2017 urtean Hazparnen sorturiko rock musika taldea da.

## Diskografia

* Anomia (2019, Bidehuts) - 4 abesti

## Erreferentziak

* ↑ «Anomia» www.badok.eus (Noiz kontsultatua: 2019-10-26).

## Kanpo estekak

* Datuak: Q97206220
# AJ Michalka

AJ (Amanda Joy) Michalka (Torrance, Kalifornia, 1991ko apirilaren 10a) aktore, abeslari, konponsitore eta musikari estatubatuarra da. Bere lanen artean ABC telebista kateko The Goldbergs eta Schooled telesailak daude, baita ere Disney Channel-eko Cowbelles filma.

## Biografia

AJ Torrance, Kalifornian jaio eta hazi zen. Bere gurasoak Carrie eta Mark dira; ama musikaria da, bere aita, berriz, enpresa kontratista baten jabea da. Ahizpa handiago bat dauka, Alyson Michalka izenekoa, abeslari eta aktorea ere dena. Alemaniar, britaniar eta irlandar jatorria du.
Pianoa eta gitarra elektrikoa jotzen daki. Eta bere ahizparekin Aly & AJ musika taldea du.

## Aly & AJ

2004an, Aly & AJ taldea Hollywood Records-ekin grabaketa kontratua sinatu zuten.

## Filmografia

Telebista :
| Urtea | Izenburua | Papera | Notak |
| 2002 | Passions | Sheridan´s daughter | 1 atal |
| 2002 | Birds of Prey | Dinah Lance gaztea | Pilotua |
| 2002 - 2004 | The Guardian | Shannon Gressler | 14 atal |
| 2003 - 2004 | Oliver Beene | Bonnie | 9 atal |
| 2004 | General Hospital | Ashley B. | 3 atal |
| 2004 | Six Feet Under | Ashley | 1 atal |
| 2005 | Kitty´s Dish | Kitty | Telebistarako filma |
| 2006 | Cowbelles | Courtney Callum | Telebistarako filma |
| 2007 | Punk´d | Bere burua | "May 29, 2007" atala |
| 2007 | Super Sweet 16: The Movie | Sarah | Telebistarako filma |
| 2009 | The Lovely Bones | Clarissa | |
| 2013 - orainaldia | The Goldbergs | Lainey Lewis | 78 atal |

## Erreferentziak

* 1 2 3 (Ingelesez) «AJ Michalka» IMDb (Noiz kontsultatua: 2020-07-25).
* ↑ (Ingelesez) «Aly & AJ | Official Site» Aly & AJ | Official Site (Noiz kontsultatua: 2020-07-25).

## Kanpo estekak

* Datuak: Q236066
* Multimedia: AJ Michalka / Q236066
# AJ Auxerre

Association de la Jeunesse Auxerroise edo AJ Auxerre (euskaraz Auxerreko Gaztediaren Elkartea) Frantziako futbol talde nagusietakoa da. Etxeko partiduak Stade de l'Abbé-Deschamps estadioan jokatu ohi ditu.
Liga bat eta lau kopa irabazi ditu Frantzian. Europan ere txapelketak irabazitakoa da; lau aldiz jokatu du Intertoto Kopako finala eta bitan garaile izan da. Bestalde Alpeetako bi kopa ere baditu. Garai onenak 90. hamarkadan izan zituen.
2014-15 denboraldian bigarren mailan aritu den arren Kopako finala jokatzera iritsi da eta dena irabazi duen Paris Saint-Germainek irabazi dio, baina gol bakarra sartu ahal izan dio.

## Palmaresa
### Frantzian: 5

* Ligue 1 (1): 1996.
* Frantziako Kopa (4): 1994, 1996, 2003, eta 2005.

### Europan: 4
#### UEFA Intertoto Kopa

* Txapelduna (2): 1997, 2007.

#### Alpeetako Kopa

* Txapelduna (2): 1985, 1987.

## Kanpo estekak

* (Frantsesez)Taldearen webgune ofiziala
* Datuak: Q182876
* Multimedia: Association Jeunesse Auxerroise / Q182876
# ALA ate logikoa

ALA edo XOR ate logikoak egia-taulan irudikaturik dagoen moduan lan egiten du.

## Ikurrak

Ikurrak irudikatzeko bi modu daude, lehenengoa "ikur militarra" erabiliz eta bigarrena, berriz, "ikur angeluzuzena" erabiliz:

## Hardwarearen deskribapena

ALA ate logikoak TTL zein CMOS zirkuitu integratuekin bateragarriak dira. CMOS 4000 serieko ALA ate logiko estandarra 4070 zenbakiduna da. 4070ak bi sarrerarako lau ate logiko independente dakartza.
Aspaldi, gaur egun zaharkiturik dagoen 4030 zenbakidun CMOS zirkuitu integratua erabiltzen zen.

## Aukera gehiago

EZ-ETA ate logikoak 1 edota EZ-EDO ate logikoak 2 konbinatuz, ALA funtzioa betetzen duten zirkuituak egin daitezke.

## Bi sarrera baino gehiago

ALA eragiketa bitarra bi aldagaientzako mugaturik dago. Aldagai gehiago erabili nahi bada, kaskadan egin beharko da. Hau da, lehenengo bi aldagaien ALA eragiketaren emaitza hurrengo aldagaiarekin ALA eragiketa burutu beharko da.

## Ikusi gainera

* EDO ateak
* ETA ateak
* EZ-EDO ateak
* EZ-ETA ateak
* EZ ateak
* EZ-EDO esklusibo ateak

## Kanpo estekak

* Datuak: Q155516
* Multimedia: XOR gates / Q155516
# Alexander Gualda

Alexander Gualda Jardón (Bilbo, Bizkaia, 1998ko apirilaren 9a) Euskal Herriko futbolaria da, Danok Bat taldeko harrobian hezia. Erdilari lanetan aritzen da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 3. | 2017/18 | 4 | 0 | - | - | - | - | - | - | | | - | - | 4 | 0 |
| Mini Glorias | Denera | Denera | 4 | 0 | - | - | - | - | - | - | | | - | - | 4 | 0 |
| Sodupe | 3. | 2017/18 | 21 | 0 | - | - | - | - | - | - | | | - | - | 21 | 0 |
| Sodupe | Denera | Denera | 21 | 0 | - | - | - | - | - | - | | | - | - | 21 | 0 |
| San Ignacio | 3. | 2018/19 | 21 | 0 | - | - | - | - | - | - | | | - | - | 21 | 0 |
| San Ignacio | Denera | Denera | 21 | 0 | - | - | - | - | - | - | | | - | - | 21 | 0 |
| Mini Glorias | 3. | 2018/19 | 22 | 3 | - | - | - | - | - | - | | | - | - | 22 | 3 |
| Mini Glorias | 2.B | 2019/20 | 15 | 0 | - | - | - | - | - | - | | | - | - | 15 | 0 |
| Mini Glorias | Denera | Denera | 37 | 3 | - | - | - | - | - | - | | | - | - | 37 | 3 |
| Tudelano | 2.B | 2020/21 | 24 | 0 | - | - | - | - | - | - | | | - | - | 24 | 0 |
| Tudelano | 1.F | 2021/22 | 33 | 3 | 1 | 0 | - | - | - | - | - | - | - | - | 34 | 3 |
| Tudelano | Denera | Denera | 57 | 3 | 1 | 0 | - | - | - | - | - | - | - | - | 58 | 3 |
| Sabadell | 1.F | 2022/23 | 28 | 4 | - | - | - | - | - | - | - | - | - | - | 28 | 4 |
| Sabadell | 1.F | 2023/24 | 28 | 0 | - | - | - | - | - | - | - | - | - | - | 28 | 0 |
| Sabadell | Denera | Denera | 56 | 4 | - | - | - | - | - | - | - | - | - | - | 56 | 4 |
| UD Logroñes | 2.F | 2024/25 | - | - | - | - | - | - | - | - | - | - | - | - | - | - |
| UD Logroñes | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 196 | 10 | 1 | 0 | - | - | - | - | - | - | - | - | 197 | 10 |

## Kanpo estekak

* Datuak: Q114564399
# Alexander Hendrickx

Alexander Robby Hendrickx,, (Wilrijk, Belgika, 1993ko abuztuaren 6a), belar-hockeyan lehiatzen den kirolari belgikarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Gizonezkoa. |
| 2020 | Tokio Japonia | 01 ! | Gizonezkoa. |

## Erreferentziak

* ↑ «Alexander Hendrickx» olympedia.org (Ingelesez)
* ↑ «Alexander Hendrickx» FIH (Ingelesez)

## Kanpo estekak

* Datuak: Q26453023
* Multimedia: Alexander Hendrickx / Q26453023
# Alexander Graham (igerilaria)

Alexander "Alex" Graham (Auchenflower (Australia) 1995eko apirilaren 28a) igeriketan aritzen den kirolari australiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen: 4x100 m estilo librean, brontzezkoa eskuratu zuen Australiako taldea ordezkatzen, 3.10,22ko denborarekin, AEBko taldearen (urrezkoa, 3.08,97ko denborarekin) eta Italiakoaren (zilarrezkoa, 3.10,11koarekin) atzetik sailkatuz. Hauek osatu zuten Australiako taldea: Matthew Temple, Zac Incerti, Cameron McEvoy, Kyle Chalmers eta Alexander Graham-ek. 4x200 m estilo librean, berriro, brontzezkoa eskuratu zuen Australiako taldea ordezkatzen, 7.01,84ko denborarekin, Erresuma Batuko taldearen (urrezkoa, 6.58,58ko denborarekin) eta ROC taldearen (zilarrezkoa, 7.01,81koarekin) atzetik sailkatuz. Hauek osatu zuten Australiako taldea: Thomas Neill, Zac Incerti, Mack Horton, Kyle Chalmers, Elijah Winnington eta Alexander Graham-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 4x100 m estilo libreko erreleboa, gizonezkoa |
| 2020 | Tokio Japonia | 03 ! | 4x200 m estilo libreko erreleboa, gizonezkoa |

## Erreferentziak

* ↑ «Alexander Graham» olympedia.org 2021-10-26an begiratua. (Ingelesez)
* ↑ "Alexander Graham" Olympics.com 2021-10-26an begiratua
* ↑ Igeriketa, 4x100 m estilo libreko erreleboa, emaitzak 2020 olympedia.org (Ingelesez)
* ↑ Igeriketa, 4x200 m estilo libreko erreleboa, emaitzak 2020 olympedia.org (Ingelesez)

## Kanpo estekak

* Datuak: Q39072712
* Multimedia: Alexander Graham / Q39072712
# Alexander Haig

Alexander Meigs Haig (Filadelfia, Ameriketako Estatu Batuak, 1924ko abenduaren 2a - Baltimore, Ameriketako Estatu Batuak, 2010eko otsailaren 20a) Ameriketako Estatu Batuetako Armadako jenerala izan zen. Etxe Zuriko idazkari nagusia izan zen Richard M. Nixon lehendakariaren agintaldian, NATOko buruzagi nagusia 1974tik 1979ra, eta Ameriketako Estatu Batuetako estatu-idazkaria 1981ean.

## Bizitza

West Point akademia militarrean egin zituen ikasketak, eta soldadu izan zen Japonian, Korean eta beste zenbait herrialdetan. 1962tik 1965era, zenbait kargu izan zituen Defentsa Sailean. 1966-1967 bitartean, Vietnamen izan zen. 1969an, Henry Kissingerren aholkulari militar izendatu zuten, eta nazioaren segurtasunerako arazoetan lagundu zion lehendakariari. 1972an, jeneral izendatu zuten, eta, hurrengo urtean, Etxe Zuriko idazkari nagusi, Richard M. Nixon lehendakari zela. 1974tik 1979ra, NATOko buruzagi nagusi izan zen Europan. 1981ean, Estatu Batuetako lehendakari Ronald Reaganek estatu-idazkari izendatu zuen, baina dimisioa eman zuen hurrengo urtean. Estatu Batuetako estatu-idazkaritza bere gain izan duen bigarren buruzagi militarra izan da, George C. Marshallen ondotik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q107957
* Multimedia: Alexander Haig / Q107957
# Alexander Hamilton

Alexander Hamilton (Charlestown, Nevis, 1755 edo 1757ko urtarrilaren 11 – New York, 1804ko uztailaren 12a) estatubatuar politikaria izan zen. George Washingtonen laguntzaile eta idazkaria izan zen Independentzia Gerran. Alderdi Federalistaren sortzaile eta AEBetako konstituzioaren bultzatzaileetakoa izan zen.

## Politikako jarduera

Estatua zentralizatzeko joera agertu zuen eta, hain zuzen, bera Washingtonen Diruzaintzako Idazkaria zela, Washington bihurtu zen AEBko hiriburu 1790tik aurrera, horretarako propio sortutakoa.
Finantza-idazkari izanik (1789-95), banku-sistema nazionala eratu zuen, Estatu Batuetako Lehenengo Bankua garatuz. Alde horretatik, gogor egin zioten jeffersondarrek. Hain zuzen, hauteskunde-liskar baten ondoren, Aaron Burr presidenteordeak duelu batean hil zuen.

## Kritika

Hamiltonek toki berezia du Estatu Batuetako pertsonaia nabarmenen artean, dolar diru paperen irudietan azaltzeraino. Estatu Batuen egungo garapen kapitalistaren aitzindaritzat hartzen da eta, beraz, aintzaz jantzia Estatu Batuetako historiografian. Hain zuzen, Hamilton AEBko kapitalismo finantzarioaren bultzatzaile nagusia izan zen. Aldiz, Estatu Batuetan bertan, zenbait zirkulutan (liberalak, Demokrata batzuk) gogor gaitzesten dute, britaniar interesen mesedetan jokatzen zuelakoan.

## Ikus, gainera

* Thomas Jefferson
* Estatu Batuetako Bigarren Bankua

## Erreferentziak

* ↑ Harluxet Hiztegi Entziklopedikoa. Hamilton, Alexander. .
* ↑ Freeman, Joanne B. (1996ko apirila). Dueling as Politics: Reinterpreting the Burr–Hamilton Duel. in: William and Mary Quarterly. 53, 289–318 or. doi:10.2307/2947402..
* Datuak: Q178903
* Multimedia: Alexander Hamilton / Q178903
# Alexander Goikoetxea

Alexander Goikoetxea Urkiaga (Arteaga, 1983ko ekainaren 8a - ) bizkaitar futbolari ohia da, Leioan jokatzen zuena. Erdiko atzelari lanetan aritzen zen.

## Estatistikak

2024ko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2000/01 | 36 | 1 | - | - | - | - | - | - | - | - | 36 | 1 |
| Baskonia | Denera | Denera | 36 | 1 | - | - | - | - | - | - | - | - | 36 | 1 |
| Bilbao Athletic | 2.B | 2001/02 | 4 | 0 | - | - | - | - | - | - | - | - | 4 | 0 |
| Bilbao Athletic | 2.B | 2002/03 | 40 | 0 | - | - | - | - | - | - | - | - | 40 | 0 |
| Bilbao Athletic | 2.B | 2003/04 | 24 | 0 | - | - | - | - | - | - | - | - | 24 | 0 |
| Bilbao Athletic | 2.B | 2004/05 | 36 | 0 | - | - | - | - | - | - | - | - | 36 | 0 |
| Bilbao Athletic | Denera | Denera | 104 | 0 | - | - | - | - | - | - | - | - | 104 | 0 |
| Cultural Leonesa | 2.B | 2005/06 | 18 | 0 | - | - | - | - | - | - | - | - | 18 | 0 |
| Cultural Leonesa | 2.B | 2006/07 | 25 | 1 | - | - | - | - | - | - | - | - | 25 | 1 |
| Cultural Leonesa | 2.B | 2007/08 | 11 | 0 | - | - | - | - | - | - | - | - | 11 | 0 |
| Cultural Leonesa | 2.B | 2008/09 | 32 | 0 | - | - | - | - | - | - | - | - | 32 | 0 |
| Cultural Leonesa | Denera | Denera | 86 | 1 | - | - | - | - | - | - | - | - | 86 | 1 |
| Salamanca | 2. | 2009/10 | 28 | 1 | 3 | 0 | - | - | - | - | - | - | 31 | 1 |
| Salamanca | 2. | 2010/11 | 31 | 3 | 1 | 0 | - | - | - | - | - | - | 32 | 3 |
| Salamanca | Denera | Denera | 59 | 4 | 4 | 0 | - | - | - | - | - | - | 63 | 4 |
| Cádiz | 2.B | 2011/12 | 28 | 0 | 2 | 0 | - | - | - | - | - | - | 30 | 0 |
| Cádiz | Denera | Denera | 28 | 0 | 2 | 0 | - | - | - | - | - | - | 30 | 0 |
| Racing | 2. | 2012/13 | 13 | 1 | 2 | 0 | - | - | - | - | - | - | 15 | 1 |
| Racing | Denera | Denera | 13 | 1 | 2 | 0 | - | - | - | - | - | - | 15 | 1 |
| Amorebieta | 2.B | 2013/14 | 7 | 0 | - | - | - | - | - | - | - | - | 7 | 0 |
| Amorebieta | Denera | Denera | 7 | 0 | - | - | - | - | - | - | - | - | 7 | 0 |
| Leioa | 2.B | 2014/15 | 13 | 0 | 2 | 0 | - | - | - | - | - | - | 15 | 0 |
| Leioa | 2.B | 2015/16 | 36 | 0 | - | - | - | - | - | - | - | - | 36 | 0 |
| Leioa | Denera | Denera | 49 | 0 | 2 | 0 | - | - | - | - | - | - | 51 | 0 |
| Ibilbide osoan | Ibilbide osoan | Ibilbide osoan | 382 | 7 | 10 | 0 | - | - | - | - | - | - | 392 | 7 |

## Kanpo estekak

* Fitxa - www.athletic-club.eus
* Datuak: Q8076643
# Alexander Grothendieck

Alexander Grothendieck (Berlin, Alemania, 1928ko martxoaren 28a - Saint-Lizier, Frantzia, 2014ko azaroaren 13a) matematikaria izan zen, geometria aljebraiko modernoa sortzeko lanetan aitzindari. Alemanian jaioa, Grothendieckek Frantzia izan zuen heziketarako eta bizi izateko herrialde nagusia; hala ere, bere lan bizitzako zatirik handienean, aberrigabea izan zen izatez.

## Bizitza

Weimarko Alemanian jaioa, 1938an, hamar urte zituela, Frantziara joan zen, iheslari. Montpellierko Unibertsitatean aritu zen ikasten. Graduatu ondoren, Parisko École Normale Supérieurren sartu zen (1948-1949). 1949an, Nancyko Unibertsitatera joan zen, eta analisi funtzionala landu zuen han, Dieudonnérekin. Bourbaki taldeko matematikaria izan zen André Weil, Henri Cartan eta Dieudonnérekin batera, eta han aurkeztu zuen tesia, Produits tensoriels topologiques et espaces nucléaires.
1953tik 1956ra, Sao Pauloko eta Kansasko unibertsitateetan ibili zen. Urte haietan, bestelako alor batzuk hasi zen lantzen, topologia eta geometria, bereziki. Kansas utzirik, Ikerketa Zientifikorako Nazio Zentrora itzuli zen. 1959an, lanpostu bat onartu zuen Ikerketa Zientifiko Aurreratuetako Institutuan. 1966an, Fields domina jaso zuen.
Ekarpenik garrantzitsuenak geometrian, zenbakien teorian, topologian eta analisi konplexuan egin zituen Grothendieckek. Weilen zenbakien teoriaren aieruak frogatzeko baliagarria izan zen teoria bat asmatu zuen. Riemann-Roch teoremaren froga aljebraiko bat ere eman zuen. 1988an erretiratu zen; urte hartan bertan, ezetza eman zion Crafoord sariari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) Jackson, Allyn. (2004). (PDF)Notices of the American Mathematical Society 5110.
* ↑ (Ingelesez) Weber, Bruce; Rehmeyer, Julie. (2014-11-14). «Alexander Grothendieck, Math Enigma, Dies at 86» The New York Times ISSN 0362-4331. (Noiz kontsultatua: 2020-05-08).
* ↑ (Frantsesez) Cartier, Pierre. (2004). «Un pays dont on ne connaîtrait que le nom (Grothendieck et les " motifs ")» (PDF) Réel en mathématiques-psychanalyse et mathématiques. Editions Agalma (Noiz kontsultatua: 2020-05-08).
* Datuak: Q77141
* Multimedia: Alexander Grothendieck / Q77141
# Acestrorhynchus

Acestrorhynchus arrain karaziformeen generoa da, Hego Amerikako ur gezetan bizi dena. Acestrorhynchidae familia monotipikoa osatzen duen bakarra da.

## Espezieak

* Acestrorhynchus abbreviatus (Cope, 1878)
* Acestrorhynchus altus Menezes, 1969
* Acestrorhynchus britskii Menezes, 1969
* Acestrorhynchus falcatus (Bloch, 1794)
* Acestrorhynchus falcirostris (G. Cuvier, 1819)
* Acestrorhynchus grandoculis Menezes & Géry, 1983
* Acestrorhynchus heterolepis (Cope, 1878)
* Acestrorhynchus isalineae Menezes & Géry, 1983
* Acestrorhynchus lacustris (Lütken, 1875)
* Acestrorhynchus maculipinna Menezes & Géry, 1983
* Acestrorhynchus microlepis (Jardine, 1841)
* Acestrorhynchus minimus Menezes, 1969
* Acestrorhynchus nasutus C. H. Eigenmann, 1912
* Acestrorhynchus pantaneiro Menezes, 1992

## Erreferentziak

* ↑ Froese, R.; D. Pauly.. Family Acestrorhynchidae - Smallscale pike characins. FishBase.

## Kanpo estekak

* Datuak: Q481788
* Multimedia: Acestrorhynchus / Q481788
* Espezieak: Acestrorhynchus